12. rujna u Domovinskom ratu

**Domovinski rat po nadnevcima**: 12. rujna u Domovinskom ratu.

- Lokalni srpski radio Knin objavio dopis tzv. Savjeta narodnog otpora u kojem se apelira na sve građane Kninske krajine da ne vjeruju hrvatskom vrhovništvu i da ne vraćaju oružje ukradeno iz Stanice javne sigurnosti Knin.

- Srpski teroristi i JNA ispalili oko 500 projektila na hrvatski grad Vinkovce.

- U Haagu, pod predsjedanjem lorda Petera Carringtona, započeo drugi krug Mirovne konferencije o Jugoslaviji.

- Hrvatske obrambene snage prisiljene napustiti svoje položaje u Jasenici i Kruševu nakon žestokih napada JNA i srpskih terorista.

- Admiral Sveto Letica imenovan zapovjednikom Hrvatske ratne mornarice.

- Ratne štete u hrvatskom zdravstvu iznose više od sedam milijardi dolara, pokazuju analize Ministarstva zdravstva Hrvatske.

- Razaranju brodske Posavine nema kraja, osam topničkih napada iz Bosne na Slavonski Brod.

- Srpski i crnogorski agresor ponovno pljačka okupirane Konavle.

- U BiH, prema nepotpunim podacima zdravstvenih organizacija, dosad evidentirano 10.503 poginule osobe, a ranjenih je 120.300.

- U Mostaru od četničkih granata poginulo petero ljudi, među njima i dvije djevojčice, sestre, a ranjeno 18 civila.

- Jajce srpski agresor tuče najubojitijim oružjem - topovima, tenkovima, haubicama, zrakoplovi istresaju kasetne i napalm-bombe, te bojne otrove.

- Ministri vanjskih poslova Europske zajednice dogovorili izbacivanje krnje jugoslavenske federacije iz Ujedinjenih naroda.

**- Britanski mediji otkrili još jedno kršenje embarga UN protiv Srbije: na Cipru otvoreno 500 srpskih tvrtki, a glavni im je posao krijumčarenje u Srbiju.**

- Nastavljeni žestoki napadi na civilne ciljeve u hrvatskim gradovima: raketirana i prigradska **mjesta Zagreba, Jastrebarsko (tri) i Samobor (četiri rakete tipa "orkan"), ranjeno šestero civila.**

- Predsjednik Tuđman izdao zapovijed o potpunom prekidu vatre s hrvatske strane u slijedeća 24 sata radi omogućavanja postizanja sporazuma o prekidu vatre.

**- Američki "liberalni" mediji iskoristili posjet pape Ivana Pavla II. Zagrebu za napade na Hrvatsku i samog Svetog Oca, tako je pravu salvu ispalio već 6. rujna "New York Timesa" člankom posebnog dopisnika Rogera Cohena, koji napada Vatikan da je pridonio "raspadu Jugoslavije".**

- Prema podacima koji stižu s rubnih dijelova zaposjednutih hrvatskih područja između tamošnjih Srba i Armije BiH vode se sve žešće borbe.

- Hrvatska država, kao i svaka druga, ima pravo uspostaviti javni red i mir na svojim područjima, gdje je nastalo teško i dugotrajno kršenje ljudskih prava, moralnih načela, legitimnog ustavnog po-retka, te zakonskih normi medu-narodnog prava, stoji u priopćenju Hrvatske biskupske konferencije koja je zasjedala u Zagrebu u po-vodu vojno-redarstvene akcije "Oluja".

- Progon nesrba iz Banje Luke se nastavlja, u Hrvatsku preko Save prešlo novih 697 izbjeglica Muslimana i 48 Hrvata, izjavio novinarima u zagrebačkom sjedištu UNCRO-a Christopher Guness.

- U uzastopnim napadima, danju i noću, NATO-vi zrakoplovi bombardirali Vogošću, Lukavicu, Hadžiće, te ponovno skladište streljiva u Jahorinskom potoku kraj Pala.

- Počasni konzulat Republike Hrvatske otvoren u St. Paulu u američkoj državi Minesoti.

- Predsjednik Tuđman primio u Zagrebu izaslanstvo Hrvatske bratske zajednice iz Pittsburga na čelu s Bernardom Luketićem.

- U ponoć u BiH počela predizborna šutnja, koja će, po pravilima i propisima Privremenog izbornog povjerenstva, trajati 48 sati.

## Izvori

* Hrvatski informativni centar *Hrvatski spomenar: 11. rujna - 20. rujna*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.